ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1111 

10 Σεπτεμβρίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 100 στρεμ. στη θέση 
«Κρούσα» Σμιγάδας κοινότητας Οργάνης Ν. Ροδό¬ 
πης. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ακινήτου 
που έχει χαρακτηρισθεί διατηρητέο και βρίσκεται 


εντός του ρυμοτομικού σχεδίου του Δήμου Μετσό¬ 
βου (Ν. Ιωαννίνων). 2 

ΑΠΟΦΑΣΕΙΣ 

Άρση ασυμφωνίας Δήμου Κορυδαλλού ΟΤ 56 Ν. Αττι¬ 
κής.. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3924 (1) 

Κήρυξη αναδασωτέας έκτασης 100 στρεμ. στη θέση 
«Κρούσα» Σμιγάδας κοινότητας Οργάνης Ν. Ροδό¬ 
πης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 


ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας Δασών 
κ.λπ.» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Τη 3917/27.8.93 πρόταση της Δ/νσεως Δασών Ρο¬ 
δόπης, με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας, αποφασί¬ 
ζουμε: 

Κηρύσσουμε αναδασωτέα με σκοπό την διατήρηση του 
χαρακτήρα του δάσους ώστε να αποκλεισθεί η διάθεσή 
της για άλλο προορισμό με φυσική αναγέννηση ή τεχνητές 
αναδασώσεις. 

Τη δημόσια δασική έκταση εμβαδού εκατό (100) στρεμ¬ 
μάτων που βρίσκεται στη θέση «Κρούσα» κοινότητας Ορ- 
γάνης Ν. Ροδόπης και προσδιορίζεται από τα στοιχεία 
ΑΒΓΔΕΖΗΘΑ και έχει όρια: 

Ανατολικά: Δημόσιο Δάσος 

Δυτικά: Δημόσιο Δάσος 

Βόρεια: Δημόσιο Δάσος 

Νότια: Δημόσιο Δάσος, όπως φαίνεαι στο συνημμένο 
διάγραμμα που αποτελεί αναπόσπαστο μέρος της απόφα¬ 
σης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Νομάρχης 
ΚΩΝ/ΝΟΣ ΣΙΑΤΡΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. 80657/5232 (2) 

Έγκριση μεταφοράς συντελεστή δόμησης ακινήτου που 

έχει χαρακτηρισθεί διατηρητέο και βρίσκεται εντός του 

ρυμοτομικού σχεδίου του Δήμου Μετσόβου (Ν. Ιωαννί- 

νων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (Α' 138), όπως τροπο¬ 
ποιήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
τον Ν. 880/1979» (Α' 154) όπως τροποποιήθηκε με το υπ' 
αριθ. 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά όργανα» (Α' 
137). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη (Β' 744). 

6. Την 3637/9.12.1992 πράξη συναίνεσης ενώπιον της 
συμβ/φου Μετσόβου Γλυκερίας Πλατάρη-Σουγλέ, του 
Δημητρίου Φούντη, αποκλειστικού κυρίου του παρακάτω 
περιγραφομένου ακινήτου. 

7. Την από 23.11.1992 αίτηση του Δημητρίου Φούντη. 

8. την 84/συν. 9/4.3.93 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

9. Την κατόπιν αυτοψίας της υπαλλήλου του Τ.Π. και 
Π.Ε. Ιωαννίνων Κουτσούκου Ευθυμίας, επιβεβαίωση των 
εμπλεκομένων στον υπολογισμό του μεταφερόμενου συ¬ 
ντελεστή δόμησης στοιχείων του ακινήτου που βρίσκεται 
εντός του ρυμοτομικού σχεδίου του Δήμου Μετσόβου (Ν. 
Ιωαννίνων) και ειδικότερα επί των οδών Τζουμάκα, Βενε- 
δίκτου, Βδϊλα και Ανωνύμου. 

10. Την 31403/11.6.1993 απόφαση του Υφυπουργού 
Περιβάλλοντος Χωροταξίας και Δημοσίων Έργων για προ¬ 
έγκριση της σχετικής τεχνικής μελέτης, με πρόταση του 
Υφυπουργού Περιβάλλοντος Χωροταξίας και Δημοσίων 
Έργων, αποφασίζουμε: 


Αρθρο 1 

1. Εγκρίνεται η μεταφορά συντελεστή δόμησης του ακι¬ 
νήτου (βαρυνομένου) που έχει χαρακτηρισθεί ως διατηρη¬ 
τέο με την 82260/5644/1992 απόφαση του Υπουργείου 
Περιβάλλοντος Χωροταξίας και Δημοσίων Έργων (Δ' 
1052) και βρίσκεται εντός του ρυμοτομικού σχεδίου του 
Δήμου Μετσόβου (Ν. Ιωαννίνων) και ειδικότερα επί των 
οδών Τζουμάκα, Βενεδίκτου Βόϊλα και Ανωνύμου και του 
οποίου την αποκλειστική κυριότητα έχει ο παραπάνω συ- 
ναινών στη μεταφορά του συντελεστή δόμησης Δημήτριος 
Φούντης, όπως το βαρυνόμενο ακίνητο φαίνεται με στοι- 
χεία ΑΒΓΔΕΖΗΘΙΚΛΜΝΞΟΠΡΣΤΥΦΧΨΩαβγδ 
ε ζ η θ Α στο σχετικό πρωτότυμο διάγραμμα σε κλίμακα 
1:100 που θεωρήθηκε από τον Προϊστάμενο της Δ/νσης 
τοπογραφικών Εφαρμογών με την 80657/1993 πράξη του 
και που αντίτυπό του σε φωτοσμίκρυνση δημοσιεύεται με 
το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν οικοπέδου για το ποιο υφίσταται δικαίωμα 
μεταφοράς συντελεστή δόμησης: 1198,204 τ.μ. 
β. Ποσοστό κάλυψης: 50% 
γ. Συντελεστής δόμησης: 1,0 
δ. Δομήσιμη επιφάνεια που αντιστοιχεί σ’ αυτό: 
1198,204 χ 1,0= 1198,204 τ.μ. 
ε. Δομημένη επιφάνεια: 241,320 τ.μ. 
στ. Μεταφερόμενη δομήσιμη επιφάνεια: 1198,204 τ.μ. 
- 241,320 τ.μ. = 956,884 τ.μ., ήτοι 438,482 τ.μ. από ισό¬ 
γειο και 518,402 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή 
δόμησης στο όνομα του Δημητρίου Φούντη για εμβαδόν 
956,884 τ.μ. ήτοι 438,482 τ.μ. από ισόγειο και 518,402 
τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Μύκονος, 4 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΟΡΟΤΑΞΙΑΣ ΚΑΙ ΔΗΜ. ΕΡΓΒΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Αριθ. 17153/1219 (3) 

Αρση ασυμφωνίας Δήμου Κορυδαλλού ΟΤ 56 Ν. Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923, 
όπως μεταγενέστερα τροποποιήθηκαν και συμπληρώθη¬ 
καν και ειδικώτερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α'), όπως 
τροποποιήθηκαν και συμπληρώθηκαν με το υπ' αρ. 
1018/71 Ν.Δ/γμα (ΦΕΚ 220/Α') και με την παρ. 3 του άρ¬ 
θρου 34 του Ν. 1577/85 (ΦΕΚ 210/Α ). 

3. Τις διατάξεις του υπ’ αρ. 183/86 Π.Δ/τος (ΦΕΚ 
70/Α). 

4. Τις διατάξεις του άρθρου 29Α' του Ν. 1558/1985 
όπως συμπληρώθηκαν με το άρθρο 27 του Ν. 2081/ 
1992. 

5. Την υπ’ αρ.γνωμοδότηση του Δημοτικού Συμ¬ 

βουλίου (άπρακτη διαδικασία). 

6. Την υπ’ αρ. 23/93 (θέμα 10ο) γνωμοδότηση του Συμ¬ 
βουλίου ΧΟΠ Νομού Δυτ. Αττικής, αποφασίζουμε: 


Αρθρο Ιο 

Εγκρίνεται η τροποποίηση ρυμ. σχεδίου Κορυδαλλού 
για άρση ασυμφωνίας μεταξύ Δ/τος ρυμοτομίας και πραγ¬ 
ματικής κατάστασης στο έδαφος στην οδό Ρήγα Φεραίου 
Ο.Τ. 56, όπως αναλυτικά φαίνεται στο συνημμένο τοπ. 
διάγραμμα 1.500 του μηχανικού Γ. Παπαδέλη που έχει θε¬ 
ωρηθεί από τον Δ/ντή της Δ/νσης Γίολ/μίας Δυτ. Αττικής 
και που το συνοπτικό του αντίτυπο δημοσιεύεται με αυτή 
την απόφαση. 

Αρθρο 2ο 

Από τις διατάξεις της απόφασης αυτής δεν προκαλείται 
δαπάνη που επιβαρύνει τον κρατικό ή δημοτικό προϋπο¬ 
λογισμό. 

Αρθρο 3ο 

Η ισχύς αυτής της απόφασης αρχίζει από την ημερομη¬ 
νία δημοσίευσής της οτην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 23 Ιουλίου 1993 
Ο Νομάρχης 
Αθ. Μ ΠΟΥΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





